અમદાવાદ: દહેગામ પાસે આવેલી ઝાક જીઆઇડીસીમાંથી મળી આવેલ 270 કરોડના એફિડ્રીન ડ્રગ્સના કારોબાર બાદ મહારાષ્ટ્રના સોલાપુરમાં મળી આવેલા બે હજાર કરોડના ડ્રગ્સના કાળા કારોબારમાં પૂર્વ ધારાસભ્યના પુત્ર કિશોરસિંહ રાઠોડની સંડોવણી સામે આવી છે, કિશોરસિંહ હજુ ફરાર છે. જેમાં મહારાષ્ટ્રની થાણે ક્રાઇમ બ્રાંચે આરોપી કિશોરસિંહના પરિવારને પૂછપરછ માટે મહારાષ્ટ્ર બોલાવ્યા છે. આજે કિશોરના પિતા ભાવસિંહ રાઠોડ તેમની માતા વીજુબહેન રાઠોડ, પત્ની સોનલ અને બહેન નીરુની આજે મહારાષ્ટ્ર પોલીસ પૂછપરછ કરશે. ઉલ્લેખનીય છે કે ડ્રગ્સ માફિયા વિકી ગોસ્વામી સાથે કિશોરના ગાઢ સંબંધ હોવાનો ઘટસ્ફોટ પણ થયો છે.